stanford-oval/wikipedia huggingface dataset:
מירלה פרני
רפרטואר אופרה

| תפקיד | יצירה | מלחין |
| --- | --- | --- |
| ביאטריס | ביאטריס מטנדה | בליני |
| אלווירה | הפוריטנים | בליני |
| מיקלה | כרמן | ביזה |
| מרגריטה | מפיסטו | בואיטו |
| טטיאנה | יבגני אונייגין | צ'יקובסקי |
| ז'אן ד'ארק | העלמה מאורליאן | צ'יקובסקי |
| ליסה | מלכת העלים | צ'יקובסקי |
| אדריאנה | אדריאנה לקוברר | צ'ילאה |
| אדינה | שיקוי האהבה | דוניצטי |
| מריה | בת הגדוד | דוניצטי |
| נורינה | דון פסקואלה | דוניצטי |
| פדורה | פדורה | ג'ורדנו |
| קתרינה | מאדאם סן ג'אן | ג'ורדנו |
| מרגריט | פאוסט | גונו |
| מיריי | מיריי | גונו |
| ג'ולייט | רומאו וג'ולייט | גונו |
| אלצ'ינה | אוברטו | הנדל |
| רומילדה | סרסה | הנדל |
| נדה | הליצנים | ליאונקבאלו |
| סוזל | הידיד פריץ | מסקני |
| מנון | מנון | מסנט |
| הרוזנת אלמביבה סוזנה | נישואי פיגארו | מוצרט |
| צרלינה | דון ג'ובאני | מוצרט |
| אנטוניה | סיפורי הופמן | אופנבך |
| צ'קינה | הבת הטובה | פיצ'יני |
| מנון | מנון לסקו | פוצ'יני |
| מימי | לה בוהם | פוצ'יני |
| פלוריה טוסקה | טוסקה | פוצ'יני |
| צ'ו צ'ו סאן | מאדם בטרפליי | פוצ'יני |
| ג'ורג'טה | הגלימה | פוצ'יני |
| אחות אנג'ליקה | אחות אנג'ליקה | פוצ'יני |
| לורטה | ג'יאני סקיקי | פוצ'יני |
| ליו | טורנדוט | פוצ'יני |
| מתילד | וילהלם טל | רוסיני |
| גריזלדה | גריזלדה | סקרלטי |
| אלווירה | ארנני | ורדי |
| ויולטה ולרי | לה טרוויאטה | ורדי |
| אמיליה | סימון בוקנגרה | ורדי |
| דונה לאונורה מוארגס | כחו של גורל | ורדי |
| אליזבט מוולואה | דון קרלו | ורדי |
| אאידה | אאידה | ורדי |
| דסדמונה | אותלו | ורדי |
| גברת אליס פורד ננטה | פלסטף | ורדי |
הקלטות > רסיטלים

Mirella Freni, Opera Arias - EMI CDM 7 631102, 1968 (1 CD)
Galakonzert - M. Freni e E. Alvares in Concerto - Dir. Kurt Eichhorn - Munich 1971 - Melodram (1 CD);
Mirella Freni and Renata Scotto in Duet - Decca 475 6811, 1978 (1 CD)
Mirella Freni - Puccini & Verdi Arias - con il tenore Franco Bonisolli - Dir. L.Magiera - ARTS (1 CD)
Mirella Freni, 40th Anniversary - DECCA 440 412-2, 1994 (1 CD)
Freni, Pavarotti: Arias and Duets - DECCA 458 221-2, 1998 (1 CD)
Very Best of Mirella Freni CD - EMI Classics (2CD)
Close Encounters with Great Singers - Mirella Freni - Vai VAIA 1216, 2003 (1 CD)
Mirella Freni: a celebration - DECCA 475 6553, 2005 (2 CD)
DVD e Blu-ray > אופרות

Bizet - Carmen (film 1967) - Bumbry, Vickers, Freni, Diaz - Dir. Regia Karajan - Deutsche Grammophon 073 4032 GH (1 DVD) 1967;
Cilea - Adriana Lecouvreur - Freni, Dvorsky, Cossotto, Cassis, Vinco - Dir. G. Gavazzeni - Opus Arte LS3011D 1989 (1 DVD);
Giordano - Fedora - Freni, Domingo, Arteta, Hartman - Dir. Roberto Abbado - Deutsche Grammophon 073 2329 GH 1997 (1 DVD);
Giordano - Fedora - Mirella Freni/Adelina Scarabelli/Plácido Domingo - Dir. Gianandrea Gavazzeni, regia Lamberto Puggelli, 1993 Arthaus/RAI
Gounod - Faust - Gedda, Freni - Teatro dell'Opera di Parigi - Live;
Gounod - Faust - Kraus, Freni, Ghiaurov - Live;
Mozart - Le nozze di Figaro - Freni, Te Kanawa, Fischer-Dieskau, Prey, Montarsolo - Dir. Böhm - Regia di Ponnelle - Deutsche Grammophon 073 4034 GH2 1976 (2 DVD);
Verdi - Don Carlos - Domingo, Freni, Bumbry, Ghiaurov, Furlanetto, Quilico - Dir. Levine - Met Live, regia John Dexter - Deutsche Grammophon 073 4085 GH2, 1983 (2 DVD);
Verdi - Ernani - Domingo, Freni, Ghiaurov, Bruson, Giacomotti - Dir. Muti - Teatro alla Scala NVC Arts/Warner Music Vision 4509 99213-2 1982(1 DVD);
Verdi - Otello - Vickers, Freni, Glossop, Van Dam - Dir. Regia Karajan - Deutsche Grammophon 073 4040 GH, 1974 (1 DVD);
Verdi - Otello - Domingo, Freni, Cappuccilli, Raffanti, Roni, Ciannella - Dir. Kleiber - Teatro alla Scala di Milano - Live 1976;
Puccini - Madama Butterfly - Freni, Domingo, Ludwig, Kerns - Dir. Karajan - Film TV regia Ponnelle - Decca 073 4037 GH, 1974 (1 DVD);
Puccini - La bohème - Freni, Panerai, Raimondi, Vinco, Maffeo - Dir. Karajan - Regia F. Zeffirelli - Deutsche Grammophon 073 4071 GH, 1965 (1 DVD);
Puccini - La bohème - Pavarotti, Freni, Quilico, Ghiaurov, Tajo - Dir. B. Large - Arthaus Musik 100 046 1988 (1 DVD);
Puccini - La bohème - Pavarotti, Freni, Ghiaurov - Dir. Oren - La Boheme del centenario - Rai - Live.
Čajkovskij - Evgenij Onegin - Mirella Freni, Sandra Walker, Wolfgang Brendel, Nicolai Ghiaurov - Dir. Bruno Bartoletti, 1984 Arthaus
DVD e Blu-ray > קונצרטים

Video - The Metropolitan Opera Gala 1991 - Pavarotti, Domingo, Andreson, Freni, Prey, Battle, Hampson, Ramey, Von Otter, Ghiaurov, ecc. - DEUTSCHE GRAMMOPHON 072 528-3 (2 DVD);
Video - Opera Gala - Freni, Corelli, Cossotto, Ligabue - Dir. N. Santi - Hamburg 1971 (1 DVD);
Video - Concerto di Mirella Freni e Cesare Siepi - Lugano - (1 DVD);
Video - New Year's Eve Concert 1998 - Freni, Christine Schäfer, Alvarez, Keenlyside - BPO - Claudio Abbado - 1998
וידאו

The Metropolitan Opera Centennial Gala (1983), DVD של דויטשה גרמופון, 00440-073-4538, 2009
The Metropolitan Opera Gala 1991, Deutsche Grammophon DVD, 00440-073-4582, 2010
לקריאה נוספת

פרני, מירלה (1990); Mio Caro Teatro (זיכרונות מירלה פרני)
Magiera, Leone (1990); מירלה פרני Universal Music MGBמסת"ב 88-7592-083-4
הערות שוליים

1 2  "Ordre des Arts et Lettres". Le Monde. 1995-02-23.
1 2 3  Tommasini, Anthony (9 בפברואר 2020). "Mirella Freni, Matchless Italian Prima Donna, Dies at 84". The New York Times. נבדק ב-9 בפברואר 2020 – via NYTimes.com. {{cite news}}:  (עזרה)
↑  Foletto, Angelo (1997-06-11). "La Diva Mirella Freni Irresistibile Madame". la Repubblica. נבדק ב-2020-03-21.
↑  "Mirella Freni funerali oggi, in Duomo per l'ultimo saluto". Quotidiano.net. 2020-02-12 – via MSN Notizie.
↑  "Applausi per il soprano Mirella Freni Ora è Ufficiale della Legion d'onore". Il Resto del Carlino. 2009-04-15.
↑  Tommasini, Anthony (2005-05-14). "For Freni, 50 Years Onstage Is Prelude". The New York Times. נבדק ב-2020-03-21.
↑  "Il Teatro Comunale è "Pavarotti-Freni"".
| --- | --- |
בקרת זהויות :  NLI: 987007444731605171  PLWABN: 9810552445305606  BIBSYS: 70325  BNE: XX855913  BnF: cb138941571 (data)  CANTIC: a2008531x  CiNii: DA03983093  GND: 132436787  ICCU: CFIV122685  ISNI: 0000 0001 1082 9427  LCCN: n81016944  LNB: 000067907  MusicBrainz: be81ad1d-b280-40e9-8097-2c999420ed0b  NKC: jn20000601629  NLA: 35677200  NLK: KAC202001891  NSK: 000045128  NTA: 072445432  RERO: 02-A003262737  SNAC: w6pg5g67  SUDOC: 059669187  Trove: 1038205  VIAF: 110760831   WorldCat (עם VIAF): 110760831
מוניטור הולטר

ערך זה עוסק במכשיר למדידת אותות חשמליים. אם התכוונתם לממציא המכשיר, ראו .
מוניטור הולטר
פרפור עליות ברישום של הולטר
מוניטור הולטר (באנגלית: Holter monitor) המכונה גם הולטר הוא מכשיר נישא שמבצע רישום פעילויות חשמליות שונות דרך מערכת העצבים המרכזית במשך זמן רב - 24 שעות ויותר. לרוב משמש לניטור פעילות חשמלית של הלב (זיהוי קצב לב לא סדיר) כמו  ECG אך לעיתים משמש גם כ-EEG (רישום הפעילות החשמלית במוח).
משך ההקלטה הארוך מאפשר לחשוף הפרעות קצב קשות לתיעוד כמו: הפרעות קצב שהנבדק אינו חש בהם או הפרעות קצב המתרחשות בזמן שינה או באירועים אפילפטיים המופיעים לפרקי זמן קצרים ביותר המקשים על תיעודם. הבדיקה אינה תלויה בתחושותיו ותגובותיו של הנבדק.
המכשיר נקרא הולטר, על שם ביופיזיקאי אמריקאי בשם נורמן הולטר, ממציא המכשיר, שהמציא אותו בשנת 1949. החלו להשתמש בו כמכשיר רפואי רק בשנות ה-60 המוקדמות.
המכשיר הישן היה בנוי קלטת שמע סטנדרטית C120 שמקליטה את הנתונים במהירות 2 מ"מ לשנייה. לאחר ההקלטה היא נותחה לאחור במהירות גדולה פי 60 כך ש-24 שעות ההקלטה נותחו ב-24 דקות.
עם ההתפתחות הטכנולוגית הוחלפה הקלטת בשבב זיכרון דיגיטלי.  הנתונים מועלים למחשב שבאופן אוטומטי מנתח את המידע, בודק את ה-א.ק.ג., מחשב נתונים סטטיסטים כמו: קצב ממוצע, קצב מרבי וקצב מינימלי של הלב; ומוצא חלקים בבדיקה שראויים לעיון נוסף על ידי טכנאי.
לבוש המכשיר

האלקטרודות ממוקמות על העצמות ככל האפשר על מנת למזער את השפעת פעילות השרירים.
את מכשיר ההקלטה ניתן להניח על החגורה או ללבוש אותו בעזרת רצועה.
גלריה

מכשיר מדידה המולבש ברצועה
הולטר המולבש על כלב
מכשיר המדידה
ראו גם

הולטר לחץ דם
הערות שוליים

↑  הולטר לב, מנחם מאיר, יוני 2021, אתר קופת חולים כללית
↑  הולטר, מילון מונחים רפואי, אתר קופת חולים מכבי
↑  מכשיר האק"ג: 112 שנה של הצלת חיים, באתר ynet, 2 באוגוסט 2007
↑  At the Heart of the Invention: The development of the Holter Monitor, נובמבר 2011, אתר המוזיאון הלאומי להיסטוריה אמריקאית
| --- | --- |
בקרת זהויות :  NKC: ph1190791 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עמי אסף

ערך זה עוסק בחבר כנסת לשעבר. אם התכוונתם לבית ספר הקרוי של שמו, ראו .
עמי אסף (וילקומיץ) (22 ביולי 1903 – 17 במאי 1963) היה איש ציבור ישראלי, שכיהן כמזכ"ל תנועת המושבים, חבר הכנסת וסגן שר החינוך והתרבות.
ביוגרפיה

אסף נולד בראש פינה בשם עמיאסף וילקומיץ, בנם של אנשי חינוך: ליבה וילקומיץ-סגל ושמחה וילקומיץ, מראשוני המורים העבריים במושבות הגליל ומנהל בית הספר המקומי. בסיום לימודיו בהגימנסיה העברית "הרצליה" היה בין מארגני הגרעין שהקים את כפר יהושע, שבו התגורר עד לפטירתו, והיה ממנהיגיו ומעורכי עלון היישוב בדרך לכפר. עם הקמת מפא"י היה אסף פעיל מרכזי במוסדות המפלגה, ובשנת 1936 נבחר לשמש מזכ"ל תנועת המושבים.
בהיותו מזכיר תנועת המושבים פעל אסף לגיבוש טיב היחסים הרצוי בין חבר המושב למסגרת המושבית ובין המושב עצמו לתנועת המושבים. במובן זה היה אסף ממשיך דרכו של ברל כצנלסון, לעומת אליעזר יפה, בוויכוח שהתנהל בין השניים בנוגע לתפקיד מעמד הפועלים בניהול משק. אסף דגל בצמצום האוטונומיה של החבר הבודד והגדלת כוחו של המושב מול החבר, ומנגד הגדלת כוחה של תנועת המושבים מול כוחו של המושב הבודד, כאשר בפיסגת הפרמידה עומדת אגודת "ניר שיתופית" ומעליה "חברת העובדים" של כלל חברי הסתדרות העובדים הכללית. אסף דגל באפשרות סילוקו של חבר בודד ונישולו מנחלתו אם יסטה לדעת מוסדות המושב והתנועה מעקרונות המושב או מאורח חייו. בדומה לכצנלסון, דגל אסף גם בהחכרת הקרקע על ידי קרן קיימת לישראל לאגודת "ניר שיתופית" או לתנועת המושבים, ואלו יקיימו החכרת משנה למתיישב ובכך יאפשרו את הכרעת הרוב ויאפשרו נישול היחיד מהקרקע. החלטה ברוח זו התקבלה בוועידת תנועת המושבים שנערכה בשנת 1944 בכפר ויתקין: הפסקת החכרת הקרקע על ידי הקרן הקיימת לישראל משנה זו ואילך והפיכתם ל"ברי רשות בקרקע".
לאחר קום המדינה נבחר עמי אסף לכנסת הראשונה והמשיך לכהן בתפקיד עד לפטירתו במהלך הכנסת החמישית. במשך 15 שנות חברותו בכנסת היה חבר ועדת החוץ והביטחון, ועדת החוקה, חוק ומשפט, ועדת הפנים וועדת החינוך והתרבות. בשנת 1959 מונה לסגן שר החינוך והתרבות.
כחבר הכנסת יזם אסף בשנת 1958 את הצעת חוק מושבי עובדים בישראל, על פיה התאפשר נישול חברי מושבים ותיקים מקניינם על פי החלטת האספה הכללית של תנועת המושבים. עם המתנגדים להצעת החוק נמנו ראובן יפה (בנו של אליעזר יפה), דבורה שיינרמן (אמו של אריאל שרון) ואברהם נגב (מושל הנגב הראשון, מכפר ורבורג). מורדי המושבים הקימו אגודה עות'מאנית שפעלה למניעת החקיקה בסיוע התאחדות האיכרים וראש האופוזיציה בכנסת מנחם בגין. כעבור שנים הוכנסו סעיפים מהצעת החוק אל סעיפי פקודת האגודות השיתופיות, אך הצעת החוק של אסף לא קודמה והיוותה קרע ארגוני ראשון בתנועת המושבים.
אסף נפטר בשנת 1963, בעודו מכהן כסגן שר החינוך והתרבות. על שמו נקראו מספר מוסדות חינוך ברחבי הארץ, בהם בית הספר "עמי אסף" שבבית ברל. כמן כן בית ספר השדה בעין גדי נקרא על שמו.
בנו, שמחה אסף, כיהן כראש המרכז החקלאי.
כתביו

מושבי העובדים בישראל, תל אביב: הוצאת עיינות ותנועת המושבים, תשי"ד 1954.
בשבילי חינוך בנכר: רשמי מסע, תל אביב: משרד החינוך והתרבות - האגף לחינוך חקלאי, תשכ"ו 1966.
עד לרגע האחרון --- (מתוך דבריו האחרונים), [תל אביב]: ההסתדרות הכללית של העובדים העברית בארץ-ישראל - הוועד הפועל - המרכז לתרבות ולחינוך, תנועת מושבי עובדים בישראל, תשכ"ג.
מבחר מאמרים: דברים שבעל-פה, מכתבים (ערך והביא לדפוס: יוסף רובין), תל אביב: תנועת מושבי העובדים בישראל, תשכ"ט-1968.
הערות שוליים

↑  ח. קלר, לזכר נעדרים: ליבה וילקומיץ-סגל, דבר, 24 בדצמבר 1941 (נקרולוג).
| חברי הכנסת הראשונה |
| --- | --- | --- |
| מפא"י | דוד בן-גוריון • משה שרת • אליעזר קפלן • (דוד רמז) • יוסף שפרינצק* • גולדה מאיר • יצחק בן-צבי • זלמן שזר • דב יוסף • חיים בן אשר • אברהם הרצפלד • עדה מימון • שלמה לביא • שמואל דיין • יוסף ברץ • יחיאל דובדבני • בבה אידלסון • פרץ נפתלי • פנחס לבון • זלמן ארן • בן-ציון דינור • אליהו הכרמלי • נטע הרפז • (יהודית שמחוני) • (אבא חושי) • יזהר סמילנסקי • ראובן שרי • יונה כסה • אפרים תבורי • (יוסף מיכאל לם) • (אריה שפטל) • (אברהם טביב) • צבי יהודה • עקיבא גוברין • יוסף אפרתי • אריה בהיר • חסיה דרורי • אליעזר ליבנה • דוד הכהן • ישראל גורי • עמי אסף • מאיר ארגוב • דבורה נצר • שרגא גורן • השל פרומקין • דוד בר-רב-האי • (יצחק קנב) • (הרצל ברגר) • (ז'ניה טברסקי) • (ישראל ישעיהו-שרעבי) • (ברוך אזניה) • (מנחם כהן) • (רפאל בש) |  |
| מפ"ם | (יצחק טבנקין) • מאיר יערי • יעקב חזן • נחום ניר-רפאלקס • אהרן ציזלינג • מרדכי בנטוב • ישראל גלילי • יעקב ריפתין • משה סנה • ברל רפטור • אליעזר פרי • משה ארם • חנה למדן • חנן רובין • ישראל בר-יהודה • מנחם בדר • פייגה אילנית • יצחק בן-אהרן • (דב בר-ניר) • (מנחם רצון) • (דוד ליבשיץ) |  |
| החזית הדתית המאוחדת | יהודה לייב פישמן מימון • יצחק מאיר לוין • חיים משה שפירא • משה אונא • בנימין מינץ • דוד צבי פנקס • מאיר דוד לוונשטיין • זרח ורהפטיג • אליהו-משה גנחובסקי • קלמן כהנא • מרדכי נורוק • יוסף בורג • אהרן-יעקב גרינברג • אברהם יהודה גולדראט • אברהם-חיים שאג • (משה קלמר) • (אליהו מזור) |  |
| תנועת החירות | מנחם בגין • אורי צבי גרינברג • יעקב מרידור • אריה בן-אליעזר • אברהם רקנאטי • יוחנן בדר • הלל קוק • חיים לנדאו • שמואל מרלין • חיים כהן-מגורי • אליהו לנקין • שמואל כץ • ערי ז'בוטינסקי • אסתר רזיאל-נאור |  |
| הציונים הכלליים | פרץ ברנשטיין • ישראל רוקח • שושנה פרסיץ • יוסף ספיר • יעקב קליבנוב • יעקב גיל • יוסף סרלין |  |
| המפלגה הפרוגרסיבית | פנחס רוזן • אברהם גרנות • אידוב כהן • יזהר הררי • ישעיהו פורדר |  |
| ספרדים ועדות מזרח | בכור-שלום שטרית • אליהו אלישר • אברהם אלמליח • משה בן-עמי |  |
| מק"י | שמואל מיקוניס • תופיק טובי • אליעזר פרמינגר • מאיר וילנר |  |
| הרשימה הדמוקרטית של נצרת | סיף א-דין א-זועבי, אמין-סלים ג'רג'ורה |  |
| מפלגת הלוחמים | נתן ילין-מור |  |
| ויצו | רחל כהן-כגן |  |
| התאחדות התימנים בישראל | זכריה גלוסקא |  |
בסוגריים - כהונה חלקית, * יו"ר הכנסת
| --- | --- |
בקרת זהויות :  NLI: 987007308997905171  GND: 1135998264  ISNI: 0000 0000 4955 2069  LCCN: nr99029978  VIAF: 56533691   WorldCat (עם VIAF): 56533691
שמואל גלינקא

| --- | --- |

 לידה:  4 ביולי 1927 פולין פולין
 נהרג:  11 בנובמבר 1956 (בגיל 29)
 מקום קבורה:  בית קברות כפר יהושע
 תאריך עלייה:  1938
 מדינה:  ישראל 
 השתייכות:   פלמ"ח    צבא הגנה לישראל
 תקופת הפעילות:  1946–1956 (כ־10 שנים)
 דרגה:    אלוף-משנה
 תפקידים בשירות
 מפקד פלוגה בחטיבת הראל  מפקד ענף-נשק בבית הספר לחיל הרגלים  מפקד גדוד בחטיבת גבעתי  קצין האג"ם של פיקוד הדרום  ראש ענף המבצעים במטכ"ל  מפקד חטיבה 37 המשוריינת של פיקוד צפון
 פעולות ומבצעים
   מלחמת העצמאות     מבצע קדש
 הנצחה
 הספר "אחרי! שמואל גלינקא: חייו ומותו", הנצחה ב"גן הבנים" ובבית יד לבנים בתל אביב-יפו, אנדרטת חטיבת שריון 37 ביער עין זיתים, יד לשריון בלטרון והאנדרטה לנופלים מכפר יהושע
 
שמואל גלינקא (4 ביולי 1927 - 11 בנובמבר 1956) היה קצין צה"ל בדרגת אלוף-משנה שנפל במלחמת סיני בה פיקד על חטיבה 37 המשוריינת.
קורות חייו > ראשית חייו

שמואל גלינקא נולד ב-4 ביולי 1927 בעיירה אוסטרוב-מזוביצקי שבפולין. אביו, חיים, היה פעיל ציוני ואמו, לאה, הייתה מחנכת עברית. בילדותו התחנך גלינקא בגן ילדים ובבית ספר עברי ציוני. בגיל 11 עלה עם משפחתו לארץ, שהתיישבה בכפר יהושע. למד בבית ספר החקלאי הראשון בארץ, מקוה ישראל.
קורות חייו > קריירה צבאית

לאחר לימודיו במקווה ישראל הצטרף להגנה ובמסגרתה הדריך ילדים צעירים. בשנת 1946 התנדב לפלמ"ח בפלוגה הימית ולמד קורס ימאות שנועד להכשירו כימאי על מנת לסייע בהעפלה ארצה. בשבת השחורה, 29 ביוני 1946, נעצר גלינקא יחד עם רבים מחברי ההגנה והועבר למחנה המעצר בעתלית ולאחר מכן לרפיח ולאחר שישה שבועות שוחרר ושב לפעילות.
במלחמת העצמאות שירת כמ"פ בגדוד החמישי של חטיבת הראל, ובקרב על הראדאר נפגע קל אך המשיך בלחימה. לאחר המלחמה הצטרף לשירות קבע ונשלח לקורס מג"דים ומיד לאחר מכן מונה למפקד ענף-נשק בבית הספר לחיל הרגלים. בשנת 1950 קודם לדרגת סגן-אלוף ופיקד על גדוד בחטיבת גבעתי. בשנת 1955 שימש כקצין האג"ם של פיקוד הדרום ובשנת 1956 שימש כראש ענף המבצעים במטכ"ל. בשנת 1956 הקים את חטיבה 37 המשוריינת וכמה חדשים לאחר מכן הוביל אותה למלחמת סיני, בקרב על משלטי אבו עגילה בליל ה-31 באוקטובר נפצע קשה ותוך שהוא קורא קריאות עידוד לפקודיו פונה לבית חולים שדה שם נפטר מפצעיו, הוא נקבר בבית קברות לשעת חירום וב-7 בנובמבר 1957 הובא למנוחות ביישובו כפר יהושע.
היה נשוי לשרה ואב לשלושה ילדים. אחד מילדיו הוא תת-אלוף רן גלינקא שהיה מפקד שייטת 13 וקצין חינוך ראשי.
לקריאה נוספת

בר יוסף, אחרי! שמואל גלינקא: חייו ומותו, הוצאת דבר, 1960
הערות שוליים

↑  שמואל גלינקא, באתר BillionGraves
| --- | --- |
בקרת זהויות :  NLI: 987007303820805171  ISNI: 0000 0000 6826 2665  VIAF: 97566320   WorldCat (עם VIAF): 97566320
קטרי הלנה

| --- | --- |

 לידה:  17 באוגוסט 1945 (בת 79) בפסקה זו רשומה אחת נוספת שטרם תורגמה, פינלנד 
 שם לידה:  Katri Helena Koistinen 
 שם במה:  Katri Helena 
 מוקד פעילות:  פינלנד 
 תקופת הפעילות:  מ-1963 
 סוגה:  מוזיקת פופ 
 שפה מועדפת:  פינית 
 בן או בת זוג:  Timo Kalaoja (1973–6 ביוני 1988) Panu Rajala (1997–2004) 
 פרסים והוקרה:  מדליית פרו פינלנדיה (6 בדצמבר 2007)  היכל התהילה הפיני (2018)  Erikois-Emma 
 www.katrihelena.fi
 פרופיל ב-IMDb
 
קטרי הלנה (בפינית: Katri Helena; נולדה ב-27 במרץ 1945) היא זמרת פינית.
הלנה היא אחת הזמרות המצליחות ביותר בפינלנד מבחינת היקף המכירות של יצירתה, והייתה הזמרת הראשונה במדינה שמכרה יותר ממיליון עותקים מתקליטיה.
היא הקליטה יותר מ-400 שירים, והאלבום הנמכר ביותר שלה הוא "Anna Mulle Tähtitaivas", שיצא ב-1992 ואשר מכר יותר מ-100,000 עותקים בפינלנד.
הלנה ייצגה את פינלנד פעמיים באירוויזיון, בשנת 1979 בירושלים עם השיר: "Katson sineen taivaan" ("לאור כוכב אלך"; בעברית: "אני מסתכל על שמיים כחולים") שזכה במקום ה-14 עם 38 נקודות, ובשנת 1993 במילסטריט שבאירלנד עם השיר: "Tule luo" ("בוא אלי") שזכה במקום ה-17 עם 20 נקודות.
הלנה הייתה נשואה שלוש פעמים והיא אם לשתי בנות ובן. בנה נפטר ב-29 באפריל 2009 בגיל 33.
רוכב אופניים

רוכבי אופניים במרוץ
רוכב אופניים הוא ספורטאי העוסק ברכיבה על אופניים. בדומה לשחקני כדורסל או כדורגל, גם רוכבי אופניים מקצוענים קשורים בחוזים עם קבוצתם. מרבית הרוכבים המקצוענים הם בגילאי 20–35 בעוד רוכבים חובבים ניתן למצוא בכל גיל.
הפופולריות של מרוצי האופניים באירופה הביאה לכך שבחלק ממדינות אירופה, כגון צרפת, בלגיה, ספרד ואיטליה, רוכבי אופניים הבולטים הם גיבורים ששמם נישא בפי כול. רוכבי עבר רבים נשארים בתחום האופניים: חלקם יצרני אופניים (כגרג למונד ואדי מרקס), מנהלים ספורטיביים של קבוצות רכיבה (יוהאן ברוינל) או פרשנים בשידורי טלוויזיה של מרוצים (שון קלי, רישאר ויראנק). רכיבת אופני כביש מקצוענית היא ענף אישי, אך קיימת חשיבות רבה לקבוצה אליה משתייך הרוכב. ישנם תפקידים שונים לרוכבים שונים:
מטפס – רוכב המתמחה בקטעים הררים.
מאיץ – רוכב המתמחה בקטעים מישוריים.
נגד השעון – רוכב שהתמחותו במרוצים נגד השעון
רב גוני – רוכב המסוגל לשלוט ברוב הטכניקות הללו.
פועל – רוכב המשרת את חברי קבוצתו
רוכבי אופניים מקצוענים, בעיקר רוכבי הכביש, מנהלים אורח חיים קפדני ביותר: הם מקפידים על כמויות וסוגי המזון שהם צורכים לפי דיאטה קפדנית במיוחד. רוכבים רבים מתנזרים מקיום יחסי מין בתקופות של חודש ויותר לפני מרוץ חשוב. בשיא כושרם, הם נמנעים מהליכה ממושכת, עלייה במדרגות ואף עמידה ממושכת ומנצלים כל פרק זמן שאינו מוקדש לאימונים – למנוחה. אימוניהם מנוטרים באופן שוטף מבחינת המרחק והשיפועים בהם הם מתאמנים, נתונים אישיים כמו דופק מנוחה ודופק בעת אימון, ריכוז כדוריות הדם האדומות ועוד.
בקרב רוכבים חובבים תדירות הרכיבה משתנה: יש הרוכבים לעיתים נדירות, ויש המקפידים לרכוב כל יום.
רוכבים רבים, בכל התחומים, מגלחים את רגליהם משתי סיבות עיקריות: ברגליים מגולחות קל יותר לטפל בפציעות וחתכים הנגרמים מנפילות, והן יותר אירודינמיות (שיפור קטן אך משמעותי).
הפרס השנתי החשוב ביותר לרוכבי אופניים, המוענק לרוכב הטוב ביותר בכל שנה, הוא "אופני הזהב".
| --- | --- |
בקרת זהויות :  NLI: 987007538315305171  BNE: XX530177  BnF: cb12648471v (data)  GND: 7508916-6  LCCN: sh85035075  NKC: ph164188 
ערך זה הוא קצרמרבנושא ספורט. אתם מוזמנים לתרום לוויקיפדיה ו.
גיורא קופל

| --- | --- |
אין תמונה חופשית
 לידה:  12 בדצמבר 1935 נען, פלשתינה (א"י)
 פטירה:  22 ביוני 2021 (בגיל 85)
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 126  מפקד גדוד 9214   סגן מפקד עוצבת יפתח  ראש מטה עוצבת אתגר   מפקד עוצבת ראם  סגן מפקד אוגדה 85
 פעולות ומבצעים
   מלחמת סיני    מלחמת ששת הימים    מלחמת יום הכיפורים    מלחמת לבנון הראשונה
גיורא קופל (12 בדצמבר 1935 - 22 ביוני 2021) היה קצין שריון בצה"ל בדרגת אלוף-משנה, סגן מפקד אוגדה 85 בין השנים 1984 ל-1990, מפקד עוצבת ראם בין השנים 1978 ל-1980, ומפקד גדוד בחטיבה 520 במלחמת יום הכיפורים.
ביוגרפיה

נולד בקיבוץ נען ב-12 בדצמבר 1935 לשלמה, יליד טורק ולדינה לבית שפי, ילידת שיאוליאי, שעלו ארצה בעלייה הרביעית. כשהיה קרוב לגיל 11, ב-1946, נפטר אביו בעת ששירת כסמל בבריגדה היהודית. שלוש שנים לאחר מכן נישאה אמו בשנית למוזיקאי יהודה אורן, איש נען.
ביוגרפיה > שירות צבאי

בשנת 1954 התגייס לחיל השריון. שירת בגדוד 82 בחטיבה 7 ולחם במבצע קדש. עבר קורס מפקדי טנקים וקורס קציני שריון, חזר לחטיבה 7 ושירת כמפקד מחלקה בגדוד 9 וקצין המודיעין הגדודי. ב-1958 השתחרר משירות חובה בצה"ל, ובשירות המילואים שירת כקצין מבצעים וכסגן מפקד פלוגה בגדוד 19 בחטיבה 60.
בשנת 1962 התגייס לשירות קבע כמפקד פלוגה בגדוד 82. ב-1964 עבר לגדוד 126 בחטיבה 520, שם שירת כמפקד פלוגה וכסגן מפקד הגדוד. בתקופת שירותו כסמג"ד, פרצה מלחמת ששת הימים, והוא לקח חלק בקרבות הגדוד בחזית המצרית בעומק סיני: בקרב אום-כתף, בג'בל לבני, במעבר המיתלה ועל גדות תעלת סואץ.
ב-1969 התמנה למפקד גדוד 126. עם פרוץ מלחמת יום הכיפורים הוביל את הגדוד בקרבות הבלימה באזור צפון התעלה, בקרבות כנגד חטיבה 25 המצרית ליד האגם המר הגדול, בצליחת התעלה ובקרב במחנות אבו סולטן, עד לפציעתו ב-19 באוקטובר. במהלך המלחמה החליף את סגן מפקד החטיבה גיורא חייקה, שנפצע.
לאחר תקופת החלמה מונה למפקד גדוד 9214 בחטיבה 459 במשך קרוב לשנה. ב-1974 מונה לסגן מפקד חטיבה בחטיבה 434. ב-1977 התמנה לראש מטה אוגדה 90, ובאותה שנה התמנה למפקד חטיבה 673, עד שנת 1979. בשנת 1980 החל לשמש כקצין קישור במפקדת אוגדה 131, תפקיד שבו שירת במלחמת לבנון הראשונה. ב-1984 התמנה לסגן מפקד אוגדה באוגדה 85, אוגדה מרחבית האמונה על הגנת עמק בית שאן ועמק הירדן. בשנת 1990 השתחרר משירותו הצבאי.
חיים אישיים

בשנת 1961 נישא למיכל לבית גולני, והשניים הצטרפו כחברים לקיבוץ נען. בהמשך עברו למושב תל עדשים, לקריית טבעון ולכפר יהושע, שם קנו את המשק של יצחק בן נר ופתחו חוות סוסים. בכפר יהושע חי עד לפטירתו. לזוג שני ילדים.
בצעירותו למד לנגן בכינור ובהמשך למד לבד לנגן על אקורדיון ופסנתר. למד מוזיקה במכללת אורנים ולימד מוזיקה בקריית טבעון. הלחין שירים לאירועים שונים, בהם חגיגות ה-40 וה-50 לכפר יהושע.
נפטר ב-22 ביוני 2021, ונקבר בכפר יהושע.
הערות שוליים

↑  חטיבה 217-277-645-520 הסוס הדוהר, באתר "יד לשריון"
↑  הלוויה, באתר כפר יהושע
הולטר לחץ דם

הולטר לחץ דם
הולטר לחץ דם (באנגלית: Blood Pressure Holter) הוא אמצעי לאבחון יתר לחץ דם, המאפשר מדידה רציפה של לחץ הדם במשך יממה שלמה. הנבדק מקבל מכשיר למדידת לחץ דם שמוצמד אליו למשך 24 שעות. המכשיר מודד את לחץ הדם כל 20–40 דקות. בתום הבדיקה מתקבל פלט מחשב שמסכם את כל המדידות שעשה המכשיר.
שימוש

כאשר קיים קושי לאבחן אם האדם סובל מיתר לחץ דם, בדיקה באמצעות הולטר לחץ דם יכולה לסייע באבחנה. למשל, כאשר אדם מדווח שערכי לחץ הדם שמתקבלים במדידות בבית תקינים, ואילו ערכי לחץ הדם שמתקבלים במדידות במרפאה גבוהים מהתקין. מצב כזה מכונה "תסמונת החלוק הלבן", כלומר: מדידה בנוכחות הרופא גורמת למתח אצל הנבדק ולעלייה בלחץ הדם. כדי לברר אם מדובר ביתר לחץ דם או רק בתסמונת החלוק הלבן, ניתן לעשות בדיקת הולטר לחץ דם.
בדיקת ההולטר מאפשרת גם לבחון את טיב הטיפול התרופתי שמקבל מי שסובל מיתר לחץ דם. באמצעות בדיקת ההולטר ניתן בין היתר לברר אם לחץ הדם מאוזן בעזרת הטיפול ואם ישנן נפילות בלחץ הדם. אם מתברר שהטיפול אינו מיטבי, אפשר, כמובן, לשנותו.
מהלך הבדיקה

מחברים לזרוע מכשיר אשר מורכב משרוולית וממיקרופון. במשך היום מודד המכשיר את לחץ הדם בכל 20 דקות בערך, ואילו בשעות הלילה הוא עושה את המדידות לעיתים רחוקות יותר. הבדיקה אמורה להתבצע תוך כדי שגרת החיים של הנבדק, ולכן במהלך הבדיקה על הנבדק להמשיך בפעילות רגילה. אם הוא נוטל תרופות באופן קבוע, עליו להמשיך לקחת אותן כרגיל. למחרת מסירים את המכשיר ומחזירים אותו למעבדה לעיבוד הנתונים.
תוצאות הבדיקה

התשובה שמתקבלת מעיבוד הנתונים כוללת טבלה של המדידות, גרף שמציג את הנתונים וכן פיענוח מילולי המסכם את ממצאי הבדיקה. יחד עם התשובות המספריות ועם הגרף תינתן תשובה בכתב של רופא מומחה ליתר לחץ דם בנוגע לאיזון לחצי דם במהלך היום והלילה. בתשובתו יתייחס הרופא גם לירידת לחצי הדם בשעות הלילה, אם קיימת ירידה כזו, משום שלנתון הזה יש חשיבות רפואית. לעיתים מוסיף המומחה גם הערכות בנוגע לסיבות ללחץ הדם הגבוה. דוגמה להערכה כזאת: חשד שתסמונת של דום נשימה בשינה גורמת לעלייה בלחץ הדם.
ראו גם

מוניטור הולטר
הערות שוליים

↑  ד"ר מאשה קרופניקוב, הולטר לחץ דם, באתר שירותי בריאות כללית, ‏28.02.2012
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.